stanford-oval/wikipedia huggingface dataset:
Justiina (palkinto)
Palkitut 2009

Paras vamma -Justiina: Väärät juuret -elokuva
Vuoden nousija -Justiina: Heikki Nousiainen
Ohhoh!-Justiina: Mikko Leppilampi - Pihalla
Kansa taisteli -Justiina: Skavabölen pojat
Usko koetuksella: -Justiina: Ilkka Koivula - Täällä Pohjantähden alla
Munaa!-Justiina: Ralliraita
Näkymättömin pääosa -Justiina: Mikko Nousiainen - Mahdollisesti tuleva Mannerheim-elokuva
Enemmän samalla rahalla -Justiina: Ohjaaja Mika Kaurismäki - Haarautuvan rakkauden talo
Juliste-Justiina: Toinen jalka haudasta
Traileri-Justiina: Täällä Pohjantähden alla
Paras vientituote -Justiina: Muukalainen
Paras dokumentti -Justiina: Täynnä tarmoa
Kriitikko-Justiina: Helsingin Sanomien Nyt-liite
Palkitut 2010

Angsti-Justiina: Paha perhe
Enemmän samalla rahalla -Justiina: Jos rakastat
Munaa!-Justiina: Veijarit, Miesten vuoro ja Rare Exports
Ei kansa tiedä -Justiina: Taulukauppiaat
Vuoden nousija -Justiina: Katja Küttner
Ohhoh!-Justiina: Paha perhe
Kansa taisteli -Justiina: Napapiirin sankarit
Guldbagge-Justiina: Harjunpää ja pahan pappi
Juliste-Justiina: Sisko tahtoisin jäädä
Paras vientituote -Justiina: Rare Exports
Paras dokumentti -Justiina: Stadilaista tangoa etsimässä
Traileri-Justiina: Paha perhe
Kriitikko-Justiina: Tapani Maskula
Lähde
Aiheesta muualla

Justiina-palkinnon sivusto (Arkistoitu – Internet Archive)
Palkitut ja perustelut (Arkistoitu – Internet Archive)
Kessai Note

| Kessai Hesa Note |
| --- | --- |
 Kessai Note vierailemassa Pentagonissa
Marshallinsaarten presidentti
 10. tammikuu 2000 - 14. tammikuuta 2008  
Edeltäjä:  Imata Kabua
Seuraaja:  Litokwa Tomeing
Henkilötiedot
Syntynyt: 7. elokuuta 1950 (ikä 74) Airok, Ailinglaplap
Kansalaisuus:  marshallinsaarelainen
Puoliso:  Mary Neimoj Yamamura
Kessai Hesa Note (s. 7. elokuuta 1950, Airok, Ailinglaplap) on Marshallinsaarten entinen presidentti. Parlamentti valitsi hänet presidentiksi 3. tammikuuta 2000 ja uudelleen vuonna 2004. Vuonna 2008 seuraajaksi tuli Litokwa Tomeing.
Note valmistui Marshall Islands High Schoolista. Hän on naimisissa Mary Neimoj Yamamuran kanssa ja heillä on viisi lasta.
Note oli Marshallinsaarten ensimmäinen presidentti, joka ei ollut taustaltaan päällikkösuvun jäsen.
Kai Siegbahn

| Kai Siegbahn |
| --- | --- |

Henkilötiedot
Syntynyt: 20. huhtikuuta 1918 Lund, Ruotsi
Kuollut: 20. heinäkuuta 2007 Ängelholm, Ruotsi
Kansalaisuus:   ruotsalainen
Koulutus ja ura
Tutkinnot:  Tukholman yliopisto
Instituutti:  Tukholman yliopisto Uppsalan yliopisto
Tutkimusalue:  fysiikka
Tunnetut työt:  Korkea tarkkuuksinen elektronispektroskopian kehittäminen
Palkinnot:   Nobelin fysiikanpalkinto (1981)
Kai Manne Börje Siegbahn (20. huhtikuuta 1918 – 20. heinäkuuta 2007) oli ruotsalainen fyysikko. Siegbahnille, Arthur Schawlowille ja Nicolaas Bloembergenille myönnettiin Nobelin fysiikanpalkinto vuonna 1981 korkearesoluutioisen elektronispektroskopian kehittämisestä. Siegbahn työskenteli aktiivisesti Ångström-laboratoriossa, Uppsalan yliopistossa.
Elämäkerta

Kai Siegbahn syntyi vuonna 1918 Lundissa, Ruotsissa. Hän oli Nobelin fysiikanpalkinnon voittaneen Karl Manne Siegbahnin sekä Karin Högbomin poika. Siegbahn kävi Uppsalan lukiota ja jatkoi opiskelua Uppsalan yliopistossa sekä Tukholman yliopistossa. Siegbahn väitteli Tukholman yliopistossa filosofian tohtoriksi vuonna 1944.
Siegbahn sai fysiikan professuurin Kuninkaallisesta teknillisestä korkeakoulusta vuonna 1951 ja kolme vuotta myöhemmin siirtyi Uppsalan yliopistoon, jossa hän toimi professorina vuonna 1984 tapahtuneeseen eläköitymiseensä asti.
Siegbahn solmi avioliiton Anna Brita Rhedinin kanssa 23. toukokuuta vuonna 1944. Suhteeseen syntyi kolme poikaa: Per (1945), Hans (1947) ja Nils (1953).
Tieteellinen ura

Nobel-palkitussa työssään Siegbahn luo pohjan niin sanotulle XPS-tekniikalle (käytetään myös lyhennystä ESCA) sekä kehitti tarvittavia hienostuneita instrumentteja käyttötarkoitusta varten. XPS perustuu pohjimmiltaan valosähköiseen ilmiöön, jossa elektroneja emitoituu, kun metalleihin kohdistetaan tarpeeksi suuri taajuista sähkömagneettista säteilyä. Siegbahnin saavutus oli se, että hän kehitti menetelmän, jonka avulla pystytään mittaamaan emitoituneiden elektronien energia, joka on kullekin alkuaineelle ominainen. XPS mahdollistaa vetyä ja heliumia lukuun ottamatta aineiden pintakerrosten alkuainejakauman analysoinnin 0,1 atomiprosentin pitoisuuksiin saakka. XPS ei vaurioita tutkittavaa näytettä ja se soveltuu johteiden, puolijohteiden sekä eristemateriaalien tutkimukseen. XPS:n avulla voidaan erottaa pinnan kemiallisen koostumuksen lisäksi myös pinnalla olevat yhdistemuodot, kuten esimerkiksi fluorin ioniset ja kovalenttiset sidokset.
Aiheesta muualla

Curriculum Vitae Nobel-säätiön sivuilla (englanniksi)
Lyhyt elämäkerta Siegbahnista (Arkistoitu – Internet Archive) (englanniksi)
Kessi

Kessi on mäntyvaltainen metsäalue Inarissa, Inarijärven itäpuolella. Se on yksi Euroopan suurimmista mäntymetsistä. Alueella on myös paljon pienvesiä: lampia ja puroja.  Osa siitä kuuluu Vätsärin erämaa-alueeseen. Ympäristöjärjestöt ja Metsähallitus ovat kiistelleet Kessin alueen hakkuista vuosikymmenten ajan.
Kessin hakkuita vastustettiin näyttävillä mielenosoituksilla, joissa luonnonsuojelun kärkinimet kahlehtivat itsensä metsäkoneisiin.
Kessin hakkuut 1980-luvulla olivat yksi virikkeistä, joka toisaalta nousi konfliktiksi luonnonsuojelu- ja metsäteollisuusväen välillä, toisaalta johti moniarvoisempaan metsän hyödyntämiseen.
Kessissä on noussut puheenaiheeksi myös poronhoidon ja metsätalouden yhteensovittaminen. Poro tarvitsisi yhtenäisiä vanhoja luppometsäalueita loppukevään laitumiksi. Siksi paliskunnat ovat vastustaneet hakkuita aktiivisesti.
Paikallinen media syyttelee mielellään etelän luonnonsuojelijoita alueen sisäisiin asioihin puuttumisesta. Pohjolan Sanomat muistuttaa, että ylistetyssä koskemattomassa erämaassa oli 1930-luvulla laajat savotat.
Karsseri

Opiskelijoiden taidetta Göttingenin yliopiston karsserin seinillä.
Graffiti Heidelbergin Karzerissa.
Karsseri (latinan sanasta carcer ’aitaus, vankila’) oli tavallisimmin yliopistoissa ollut eristysselli tai arestihuone. Karsseriin joutui, jos rikkoi yleistä järjestystä tai yliopiston käyttäytymissääntöjä. Yliopistoissa oli omat kurinpitoelimensä eivätkä ympäröivän kaupungin järjestyksenvalvojien toimivaltuudet yltäneet yliopistojen alueille. Helsingin yliopiston päärakennuksessa karsseri sijaitsi Senaatintorin puoleisen osan ensimmäisessä kerroksessa, nykyisen naistenhuoneen paikalla. Suomessa karsserirangaistus oli käytössä vuoteen 1871 saakka.
Aiheesta muualla

Pienehkö tietosanakirja
The Karzer of Friedrich-Alexander-Universität Erlangen-Nürnberg
German Text: History of TU Freiberg (Arkistoitu – Internet Archive)
The Karzer of the University of Göttingen
The Karzer of  Ernst-Moritz-Arndt- Universität Greifswald
The Karzer of the University of Heidelberg
The former Karzer of the University of Leipzig (Arkistoitu – Internet Archive)
The Karzer of Philipps-Universität Marburg (Arkistoitu – Internet Archive)
German Text: The Karzer of Albert-Ludwigs-Universität Freiburg
The Karzer of the University of Tübingen (Arkistoitu – Internet Archive)
The Karzer of the 'Evangelisches Stift' Tübingen (Arkistoitu – Internet Archive)
The Karzer of the University of Tartu (Estonia)
The Karzer of the Latvian University in Riga (former Polytechnicum) (Arkistoitu – Internet Archive) (latviaksi)
Kasvuosuus

Kasvuosuus tarkoittaa sijoitusrahaston osuuslajia, jolle ei makseta tuottoa. Kun tuotot jäävät rahastoon, osuuden arvo kasvaa.
Sijoitusrahastossa voi olla tuotonjaon kannalta erilaisia rahasto-osuuksia. Näitä kutsutaan
yleensä tuotto-osuuksiksi ja kasvuosuuksiksi.
Kasvuosuuksien omistajille ei jaeta rahastosta tuottoa, vaan rahaston saama tuotto kasvattaa kasvuosuuden arvoa. Tuotto-osuuksien omistajille jaetaan vuotuinen tuotto, jolloin tuoton maksaminen vähentää tuotto-osuuden arvoa tuoton verran.
Suomen verotuksessa kasvuosuuksille kertynyt tuotto tulee verotettavaksi vasta, kun kasvuosuudet myydään. Sijoitusrahasto itse ei Suomessa maksa veroa tuotostaan tai kasvustaan.
Kespro

| Kespro |
| --- | --- |

Kotipaikka:  Helsinki
Toimiala:  HoReCa-alan tukkukauppa
Tuotteet:  teolliset elintarvikkeet, tuoretuotteet, vihannekset ja hedelmät, alkoholit, pakasteet sekä käyttötavarat
Liikevaihto:  n. 847 milj. € (2017)
Henkilöstö:  550 (2017)
Emoyhtiö:  Kesko Oyj
Kotisivu:  www.kespro.com
Infobox OKVirheellinen NIMI-arvo: 
Kespro on vuonna 2017 perustettu ravintola-alaa palveleva tukkukauppa. Kesprolla on 14 noutotukkua ympäri Suomen:
Joensuun tukku
Jyväskylän tukku
Kotkan tukku
Kouvolan tukku
Kuopion tukku
Lahden tukku
Lappeenrannan tukku
Oulun tukku
Porin tukku
Rovaniemen tukku
Savonlinnan tukku
Tampereen tukku
Turun tukku
Vaasan tukku
Lisäksi asiakkailla on mahdollista tilata tuotteet perille toimitettuna. Taustalla on Keskon logistiikka- ja jakeluverkosto.
Kesko Oyj:hin kuuluvan Kespron rooli on toimia asiakkaiden hankinta- ja logistiikkapalveluita tuottavana kumppanina. Tuotevalikoimaan kuuluvat teolliset elintarvikkeet, tuoretuotteet, vihannekset ja hedelmät, alkoholit, pakasteet sekä käyttötavarat. Valikoimasta löytyy yli 50 000 erilaista tuotetta. Kespron maahantuomat tuotteet sekä Kespron osallistuminen kansainväliseen huutokauppatoimintaan ovat Kespron keskeisintä osaamisaluetta hankintatoimessa. Tämän lisäksi Kesprolla on Pientuottaja-toimintamalli, jonka avulla suomalaisten pientuottajien tuotteita on saatavilla myös ravintoloille.
Kasvupyrähdys

Kasvupyrähdys on vaihe, jolloin ihminen kasvaa nopeasti. Kasvupyrähdys tapahtuu murrosiässä, mutta sen alkamisajankohta vaihtelee eri yksilöiden välillä jopa usealla vuodella. Kasvamiseen vaikuttavat yksilölliset perintötekijät, sukupuoli, ja ravitsemus. Kasvupyrähdyksen voimakkuus ei ole ennalta arvattavissa lapsen aikaisemmasta kasvunopeudesta, vaan kyseessä on selvästi eri tekijöihin kytköksissä oleva prosessi. Kasvupyrähdyksen aikana luusto aikuistuu, mikä tarkoittaa käytännössä sitä, että tytöillä myös lantionluut levenevät ja pojilla rintakehä laajenee.
Kasvupyrähdys kestää pari vuotta, jonka jälkeen pituuskasvu nopeassa tahdissa hidastuu ja lopulta päättyy. Tyypillistä on, että prosessi kasvupyrähdyksen alusta pituuskasvun päättymiseen kestää noin 4 vuotta, eli jos kasvu alkaa kiihtyä 12-vuotiaana, aikuispituus saavutetaan 16-vuotiaana. Kasvupyrähdystä ohjaavat tietyt hormonit, jotka eivät sinällään ole kytköksissä puberteetin alkamiseen. Tytöillä kuukautiset alkavat useimmiten silloin kun kasvu on jo alkanut hidastumaan. Pojilla alkaa lähes aina siemennesteen eritys jo ennen kuin kasvun kiihtyminen on alkanutkaan.
Tytöillä kasvupyrähdys tapahtuu keskimäärin kaksi vuotta aikaisemmin kuin pojilla. Pojilla kasvupyrähdys tapahtuu yleensä 12–16-vuotiaana, tyypillisimmin 14-vuotiaana ja tytöillä 10–13-vuotiaana, tyypillisimmin 12-vuotiaana. Keskimääräisesti kehittyvä tyttö kasvaa kasvupyrähdyksen aikana vuodessa noin 7–11 cm ja poika 9–15 cm. Voimakkaan kasvupyrähdyksen perineet pojat saattavat kasvaa puolessa vuodessa jopa 8 cm, mutta tytöillä esiintyy harvemmin näin voimakasta kasvua. Vastaavasti joillakin tytöillä ei esiinny havaittavaa kasvupyrähdystä lainkaan, vaan kasvu jatkuu yhtä tasaisena kuin lapsuudessa, kunnes kuukautisten alettua se hidastuu. Keskimäärin kasvupyrähdys on voimakkaimmillaan noin vuoden kuluttua sen alkamisesta, ja kasvu hidastuu tästä takaisin lapsuuden kasvunopeuteen seuraavan vuoden aikana, ja päättyy kokonaan noin 3–4 vuotta kasvupyrähdyksen alkamisesta.
Niillä nuorilla, joiden fyysinen kehitys on muita hitaampi, on kasvupyrähdys usein huomattavasti muita vaimeampi, mutta silti helposti havaittava. He  saavuttavat aikuispituudenkin muita myöhemmin.
Kasvupyrähdystä ilmenee myös eläimillä. Sen alkamisajankohta ja kesto vaihtelevat lajeittain.
Kasvunrajoitegeeni

Kasvunrajoitegeeni eli tuumorisuppressorigeeni on geeni, joka ehkäisee monisoluisen eliön solua muuttumasta kasvainsoluksi. Kasvunrajoitegeenin mutaatio tai deleetio lisää kasvaimen synnyn todennäköisyyttä. Kasvunrajoitegeeni on tässä mielessä samanlainen kuin onkogeeni, mutta sen kasvaimia aiheuttavat mutaatiot hävittävät geenin toiminnan (loss-of-function-mutaatio).
Kasvunrajoitegeenien tuottamat proteiinit joko rajoittavat solun lisääntymistä tai edesauttavat vaurioituneen solun apoptoosia tai molempia. Kasvunrajoitegeenien mutaatiot liittyvät voimakkaasti syövän syntyyn.
Kalevi (lehti)

Kalevi oli suomalainen miestenlehti, jota julkaistiin 2017–2020. Kalevi oli Suomen viimeinen painettu pornografinen aikakauslehti. Lehden nimi on kunnianosoitus Kalle-lehdelle. Viimeinen numero oli 06/2020.
Kalevi on suunnattu heteroseksuaalisille miehille, mutta siinä on mukana homoseksuaaleille suunnattu osio.
Lehden julkaisija ja päätoimittaja on Eero Meronen. Lehden painosmäärä oli noin 2 000 kappaletta, ja se ilmestyi kahden kuukauden välein.
Kalevantulet

Kalevantulet eli elosalamat tarkoittavat näkyviä salamaniskuja, jotka tapahtuvat niin kaukana, että ne eivät kuulu. Salamanisku kuuluu enimmillään noin 15 km:n päästä, joten elosalamat ovat tätä kauempana. Toisaalta näin kaukana iskevät salamat näkyvät huomiota herättävinä vain pimeällä.
Ukkosia esiintyy Suomessa yleensä vain kesäkuukausina, ja silloin on pimeää vain elokuussa. Siksi äänettömiltä vaikuttavia salamoita nähdään enimmäkseen elokuussa, ja niitä on alettu kutsua elosalamoiksi.
Kalevantulilla tarkoitetaan erityisesti kaukana tapahtuvia salamaniskuja, jotka näkyvät vain valonkajastuksena pilvissä, ja elosalamoilla salamaniskuja, joissa myös itse salama näkyy.
Vanhan uskomuksen mukaan elosalamat tuleennuttavat viljan. Muita kansanomaisia nimityksiä ilmiölle ovat elovalkeat, elonkypsyttäjät, ohrasalamat ja kapeenvalkeat.
Jumalaiset JaJasiskot

| Jumalaiset JaJasiskot> Divine Secrets of the Ya-Ya Sisterhood |
| --- | --- |

Ohjaaja:  Callie Khouri
Käsikirjoittaja:  Mark Andrus (sovitus) Callie Khouri
Perustuu:  Rebecca Wellsin romaaneihin
Tuottaja:  Bonnie Bruckheimer Hunt Lowry
Säveltäjä:  David Mansfield T-Bone Burnett
Kuvaaja:  John Bailey
Leikkaaja:  Andrew Marcus
Pääosat:  Ellen Burstyn Ashley Judd Sandra Bullock James Garner Maggie Smith
Valmistustiedot
Valmistusmaa:   Yhdysvallat
Tuotantoyhtiö:  All Girl Productions Gaylord Films
Levittäjä:  Warner Bros. Netflix
Ensi-ilta:   7. kesäkuuta 2002
Kesto:  116 minuuttia
Alkuperäiskieli:  englanti
Budjetti:  27 miljoonaa dollaria
Tuotto:  73,839,240 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Jumalaiset JaJasiskot (esiintyy myös suomenkielisillä nimillä Jumalaiset Ja Ja siskot ja Jumalaiset jajasiskot; engl. Divine Secrets of the Ya-Ya Sisterhood) on Callie Khourin ohjaama ja käsikirjoittama yhdysvaltalainen draamakomediaelokuva, joka sai ensi-iltansa vuonna 2002.
Elokuvan pääosissa ovat Ellen Burstyn, Ashley Judd, Sandra Bullock, James Garner ja Maggie Smith.
Jumalaiset JaJasiskot perustuu Rebecca Wellsin romaaneihin Divine Secrets of the Ya-Ya Sisterhood (1996) ja Little Altars Everywhere (1998).
Jumalaiset JaJasiskot sai ensi-iltansa 7. kesäkuuta vuonna 2002 Yhdysvalloissa.
Juoni

Siddalee Walker (Sandra Bullock), kuuluisa newyorkilainen näytelmäkirjailija, antaa haastattelun Time-lehdelle ja raivostuttaa haastattelullaan etelässä asuvan Vivi-äitinsä; Siddalee kertoi haastattelussaan saavansa inspiraatiota onnettomasta lapsuudestaan. Siddalee ja Vivi riitelevät pahasti puhelimessa, jonka seurauksena Vivin ystävät (JaJasisko-jäsenet) kidnappaavat Siddaleen New Yorkista ja tuovat hänet takaisin etelän ”kotiin”, missä he toivovat selittävänsä hänelle äitinsä menneisyyden ja näin korjatakseen äidin ja tyttären välirikon.
Näyttelijät

| 0 | 1 | 2 |
| --- | --- | --- |
|  Ellen Burstyn  | … |  Viviane Joan ”Vivi” Abbott Walker   |
|  Ashley Judd  | … |  Nuori Vivi   |
|  Sandra Bullock  | … |  Siddalee ”Sidda” Walker   |
|  James Garner  | … |  Shepherd James ”Shep” Walker   |
|  Maggie Smith  | … |  Caroline Eliza ”Caro” Brewer Bennett   |
|  Angus Macfadyen  | … |  Connor McGill   |
|  Fionnula Flanagan  | … |  Aimee Malissa ”Teensy” Whitman   |
|  Shirley Knight  | … |  Denise Rose ”Necie” Kelleher Ogden   |
|  Caitlin Wachs  | … |  Vivi lapsena   |
|  Mary Katherine Weiss  | … |  Caro lapsena   |
|  Alyssa May Gold  | … |  Teensy lapsena   |
|  Nicki Tschudi  | … |  Necie lapsena   |
|  Allison Bertolino  | … |  Sidda lapsena   |
|  Katy Selverstone  | … |  Nuori Caro   |
|  Jacqueline McKenzie  | … |  Nuori Teensy   |
|  Kiersten Warren  | … |  Nuori Necie   |
|  Matthew Settle  | … |  Jack Whitman   |
|  David Lee Smith  | … |  Nuori Shep   |
|  Cherry Jones  | … |  ”Buggy” Abbott, Vivin äiti   |
|  David Rasche  | … |  Taylor Abbot, Vivin isä   |
|  Gina McKee  | … |  Genevieve Whitman, Teensyn äiti   |
|  Mark Joy  | … |  Herra Whitman, Teensyn isä   |
Vastaanotto

Elokuvalla on Rotten Tomatoes -sivustolla 44 prosentin ”mätä”-arvosana.
Jumalaiset JaJasiskot tuotti Yhdysvalloissa yli 69,6 miljoonaa dollaria ja 4,3 miljoonaa dollaria ulkomailla, eli yhteensä 73,8 miljoonaa dollaria.
Vastaanotto > Palkintoehdokkuudet

| Palkintoehdokkuudet> Vuosi | Palkintoehdokkuudet> Palkinto | Palkintoehdokkuudet> Kategoria | Palkintoehdokkuudet> Ehdokas | Palkintoehdokkuudet>  |
| --- | --- | --- | --- | --- |
| 2002 | Teen Choice -palkinto | Valinta parhaaksi näyttelijättäreksi | Sandra Bullock |  |
| 2003 | Phoenix Film Critics Society -palkinto | Paras naissivuosa | Ashley Judd |  |
| 2003 | Prism-palkinto | Paras näyttelijänsuoritus | Ashley Judd |  |
Aiheesta muualla

Jumalaiset JaJasiskot Internet Movie Databasessa (englanniksi)
Jumalaiset JaJasiskot Elonet.
Jumalaiset JaJasiskot AllMoviessa. (englanniksi)
Kaatamo

Kaatamon seutuun kuuluvat Liperin kunnan länsiosan kylät Huistinvaara, Kaatamo, Korpivaara ja Risti. Alueelle ovat ominaisia laajat peltoalueet, kirkasvetiset järvet ja vaaramaisemat. Alueella toimii noin 20 eri  toimialojen yritystä sekä noin 25 lihan- ja maidontuottajatilaa. Monien työmatka suuntautuu maakunnan pääkaupunkiin Joensuuhun.
Kyläseutua halkoo Varkaudentie eli valtatie 23. Lähin rautatieasema sijaitsee Viinijärvellä, jonne on matkaa noin 15 kilometriä. Pieksämäki–Joensuu-rata kulkee alueen kautta. Joensuun lentoasemalle matkaa kertyy noin 30 km.
Koulu

Kaksiopettajaisessa Ristin kyläkoulussa on luokat 1–6. Koulu oli lakkautusuhan alla, mutta Liperin kunnanvaltuusto päätti säilyttää sen vuonna 2010. Liperin kunnanvaltuusto kuitenkin päätti lakkauttaa koulun vuonna 2011. Vanha puinen kyläkoulu on teatteri- ja kylätalona, jossa kesäisin toimii Ristin kesäteatteri.
Kota

Kylätaloksi rakennetaan kota vuoden 2010 aikana. Kota on saanut Leader-rahoitusta.
Palvelut

Lähimmät elintarvikekaupat sijaitsevat Viinijärvellä ja Sarvikummussa. Kauppa-auto kiertää kylillä eri viikonpäivinä. Lähimmät huoltoasemat ovat Käsämässä (Teboil) ja Outokummussa (Neste).  Lähin ruokaravintola sijaitsee Valamon luostarissa.  Joensuun seutukirjaston kirjastoauto kiertää kylillä kahden viikon välein.
Kylien yhteinen lehti on vuosittain ilmestyvä Meijän Avviisi.
Kesäteatteri

Ristin vanhimmalla koululla, nykyisin Ristin teatteri- ja kylätalolla toimii Liperin vanhin teatteri, Ristin kesäteatteri.
Aiheesta muualla

Kaatamon seudun sivut (Arkistoitu – Internet Archive)
Liperi
| --- | --- |
Taajamat:  Kirkonkylä | Viinijärvi | Ylämylly
Kylät:  Ahonkylä | Kaatamo | Kompero | Korpivaara | Käsämä | Leppälahti | Liperin kylä | Liperinsalo | Mattisenlahti | Risti | Ristinsalmi | Roukalahti | Salokylä | Taipale | Tutjunniemi | Vaivio | Ylämylly
Juno Reactor

| Juno Reactor |
| --- | --- |
 Juno Reactor Earthcore 2008 -tapahtumassa
Tiedot
Toiminnassa:  1990–
Tyylilaji:  Goa trance/Psytrance
Kotipaikka:  Englanti
Laulukieli:  Englanti
Jäsenet:  Ben Watkins   Mike Macguire  
Entiset jäsenet:  Johann Bley   Stephen Holweck   Jens Waldenback  
Aiheesta muualla
www.reactorleak.com
Infobox OKNimi-testi OK: 
Juno Reactor on englantilainen goa-/psytrancea tuottava yhtye. Yhtyeen muodostavat Ben Watkins ja Mike Macguire. Aiemmin yhtyeeseen ovat kuuluneet myös muun muassa Johann Bley, Stephen Holweck ja Jens Waldenback.
Ben Watkins ja Stephen Holweck perustivat Juno Reactorin vuonna 1990 tuottamaan kokeellista ambientia soundtrackiksi Watkinsin tyttöystävän taideprojektiin. Yhtye esiintyy myös Matrix-elokuvasarjan kahden jälkimmäisen osan soundtrackilla yhdessä Don Davisin kanssa.
Diskografia > Albumit

Transmissions (NovaMute Records 1993)
Luciana (Inter-Modo 1994)
Beyond the Infinite (Blue Room, 1996)
Bible of Dreams (Blue Room, 1997)
Shango (Metropolis Records 2001)
Odyssey (kokoelma, 1992–2002)
Labyrinth (Metropolis Records, Universal Music 2004)
Gods and Monsters (Metropolis Records 2008)
The Golden Sun of the Great East (Metropolis Records, Wakyo Records 2013)
The Mutant Theatre (2018)
Diskografia > Singlet & EP:t

Laughing Gas (1993)
High Energy Protons (1994)
Guardian Angel (1995)
Samurai (1996)
Conga Fury (1996)
Jungle High (1997)
God Is God (1997)
GOD IS GOD!! (Front 242:n miksauksia) (1997)
Pistolero (Blue Room, 2000)
Masters Of The Universe (2001)
Hotaka (2002)
Zwara (2003)
Song to the Siren (2009)
Fear Not (2009)
Our World (2017)
Dakota (2018)
Into Valhalla (2019)
Diskografia > Live-äänitteet

Shango Tour 2001 Tokyo (Live In Tokyo) (2002)
Aiheesta muualla

Kuvia tai muita tiedostoja aiheesta Juno Reactor Wikimedia Commonsissa
Juno Reactorin viralliset sivut (englanniksi)
Juno Reactor Discogs-sivustolla (englanniksi)
Ben Watkinsin haastattelu Special Radiossa (englanniksi)
Kansallinen sopimus

| Kansallinen sopimus> Քաղաքացիական պայմանագիր |
| --- | --- |
  
  
  
Perustettu:  2013 (järjestö) 2015 (puolue)
Johtaja:  Nikol Pašinjan
Ideologia:  liberalismi EU-myönteisyys
Poliittinen kirjo:  keskusta
Kotisivu:  https://www.civilcontract.am/hy
Infobox OKNimi-testi OK: 
Kansallinen sopimus (arm. Քաղաքացիական պայմանագիր, K’aghak’atsiakan paymanagir, lyh. arm. ՔՊ, KP) on armenialainen puolue.
Historia

Alkujaan KP oli kansalaisjärjestö, jonka perusti vuonna 2013 virkaa tekevä pääministeri Nikol Pašinjan. Puolueena KP aloitti vuonna 2015 ja osallistui ensimmäisiin parlamenttivaaleihinsa vuonna 2017, jolloin se kuului Jelk-nimiseen vaaliliittoon, joka voitti tosin vain 9 paikkaa.
Vuoden 2018 vaalien jälkeen KP muodosti Missio-puolueen kanssa uuden vaaliliiton nimeltä Minun askeleeni.
Heinäkuussa 2024 viranomaiset ilmoittivat aloittavansa rikostutkinnan, joka kohdistui puolueen rahaliikenteen epäsäännöllisyyksiin, koska se oli hyväksynyt nimettömiä lahjoituksia sekä lahjoituksia yrityksiltä.
Ideologia

Pašinjan ei ole halunnut nimetä puolueelle mitään tiettyä ideologiaa. Puoluetta on kuitenkin ulkopuolisten tahojen toimesta luokiteltu keskustalaiseksi, liberaaliksi ja EU-myönteiseksi.
Kimmo Behm

Kimmo Behm (s. 1953 Kerimäki) on  Nurmijärven entinen kunnanjohtaja. Hän toimi tehtävässä vuodesta 1999 aina vuoteen 2018. Hänet valittiin vuonna 1999 kunnanjohtajaksi seitsenvuotiskaudeksi, vuonna 2006 toiseksi seitsenvuotiskaudeksi ja vuonna 2013 viisivuotiskaudeksi.  Behmin seuraajaksi valittiin Outi Mäkelä.
Karsta

| Karsta |
| --- | --- |

Kirjailija:  J. Pekka Mäkelä
Genre:  tieteiskirjallisuus
Kustantaja:  Like
Julkaistu:  2009
Ulkoasu:  nidottu
Sivumäärä:  317
ISBN:  952-01-0339-2

Edeltävä:  Nedut
Seuraava:  Muurahaispuu
Löydä lisää kirjojaKirjallisuuden teemasivulta
Karsta on J. Pekka Mäkelän neljäs tieteisromaani. Se ilmestyi vuonna 2009.
Vastaanotto

Tähtivaeltaja-lehden Toni Jerrmanin mukaan kirjan lähtökohdat ovat erinomaiset ja se toimii hyvin kuvittaessaan tapahtumia. Muuten kirjailija korostaa yhteiskuntakriittisiä näkemyksiä liiankin saarnaavasti. Alussa juoni kulkee liikaa paikallaan ja muutamat ilmaan heitetyt oletukset jäävät irrallisiksi. Viimeistelemättömyys vaivaa myös tekstiä, johon on jäänyt liikaa toistoa ja outoja termejä. Muuten teos on parasta suomalaista avaruus-scifiä Nimbus ja tähdet -kirjan jälkeen.
Warkauden lehden arvostelijan mukaan kirja on vanhanaikainen tieteistarina hyvässä ja pahassa mielessä. Tarina on ajoittain kömpelö ja kieli on paikoin kuin huonoa käännöstä englannista.